Cage The Elephant

Cage The Elephant (בתרגום חופשי לעברית: לכלוא את הפיל) היא להקת רוק אמריקאית שנוסדה במקור ב-2006 בבוולינג גרין שבקנטקי, הלהקה עברה ללונדון ב-2008 בטרם יציאת אלבומה הראשון. הלהקה מורכבת כיום מהזמר מתיו שולץ, הגיטריסט בראד שולץ (מתיו ובראד אחים, בראד הוא הבכור מבין השניים), המתופף ג'ארד צ'מפיון והבסיסט דניאל טיקנור. נוספים להופעותיהם הקלידן/גיטריסט מת'הן מינסטר והגיטריסט ניק בוקרת'. אלבומה הראשון של הלהקה "Cage The Elephant" יצא ב-2008, האלבום שנחל הצלחה מרובה כלל בתוכו מספר סינגלים שהופצו לרדיו והביא ללהקה תשומת לב רבה באנגליה ובארצות הברית קייג' דה אלפנט ידועים בהופעותיהם האנרגטיות ובעיבוד האלקטרוני שלהם. האלבום הראשון של הלהקה הושפע ממוזיקת רוק, פאנק ובלוז. עם זאת, אלבומם השני, Thank you, Happy Birthday, נושא השפעה גדולה של מוזיקת פאנק רוק ולהקות כמו הפיקסיז ונירוונה. באלבומם השלישי, מלופוביה, נעשה מאמץ רב מצד הלהקה למצוא את סגנונם הייחודי והאלבום אכן זכה במועמדות לפרס אלבום המוזיקה האלטרנטיבית הטוב ביותר בטקס פרסי גראמי של 2015. אלבומה הרביעי של הלהקה, Tell Me I'm Pretty, שוחרר בדצמבר 2015. האלבום החמישי, Social Cues, יצא ב-2019. לפני הקמת הלהקה, מאט שולץ עבד בתחום הבנייה כשרברב ואחיו בראד עבד בטלמרקטינג. מאט הרגיש כי הוא מוכרח לעזוב את עבודת השרברבות, אחרת הוא יישאר בה לכל חייו, ושכנע את בראד להתחיל לעבוד איתו במסעדת כריכים. גם דניאל טיכנור וג'ארד צ'מפיון לא היו חלק מתעשיית המוזיקה טרם הצטרפותם ללהקה, והם עבדו בחברת "Lowe's" ובחנות חיות, בהתאמה. לעומת זאת, ניק בוקרת' ומתן מינסטר שהצטרפו ללהקה בהמשך (ב-2017) דווקא כן עבדו כמוזיקאים: בוקרת' ניגן עם הלהקות "Nicos Gun" ו-"Morning Teleportation", ולמינסטר הייתה להקה בשם "YOURS". האחים שולץ, טיכנור וצ'מפיון הם חברי ילדות, ובימי בית ספר התיכון הם הרכיבו להקה בשם "Perfect Confusion" ואף הוציאו מיני-אלבום כחלק ממנה בבגרותם ב-2005. מאט היה חבר בלהקה נוספת, "Left Nostril", בימי חטיבת הביניים. שם הלהקה, "Cage The Elephant", נבחר ב-2006, כאשר לאחר הופעה של "Perfect Confusion" ניגש אדם מעורער בנפשו מן הקהל אל חברי הלהקה. בעוד השאר מיהרו אל תוך המכונית על מנת להתחמק מן האיש, מאט לא הספיק ונתקל בו. אותו בחור חיבק בפתאומיות את מאט ואמר לו, שוב ושוב, כי "אתה מוכרח לכלוא את הפיל" ("You have to cage the elephant") – ומאט החליט כי זה יהיה שם הלהקה החדשה שיקימו. לאחר הופעה בפסטיבל המוזיקה "South by Southwest" ב-2007 כמופע החימום של להקת הרוק הכבד "Queens of the Stone Age", הלהקה החדשה – "Cage The Elephant" – חתמה אצל חברת התקליטים "Relentless Records". לאחר מכן, הם עברו מביתם שבעיר באולינג גרין האמריקאית לעיר לונדון שבממלכה המאוחדת. המצטרף החדש ללהקה, לינקולן פאריש, היה רק בן 16 באותו הזמן, ולכן הוריו נדרשו לחתום על אפוטרופוסות לחברת התקליטים. בראשית 2008 הלהקה חיממה את "The Pigeon Detectives", וב-2009 היא חיממה את "Silversun Pickups" ו-"Manchester Orchestra". ב-23 ביוני 2008, יצא לאור אלבום הבכורה האפונימי של הלהקה, "Cage The Elephant". בהמשך, ב-21 באפריל 2009, האלבום ששווק תחילה רק בממלכה המאוחדת יצא גם בארצות הברית ובשאר העולם. האלבום זכה לתגובות אוהדות מן המבקרים ולנתוני מכירות גבוהים בקרב הקהל, כשהסינגל "Ain't No Rest for the Wicked" כיכב במצעדי המוזיקה "Canada Rock", "US Hot Rock & Alternative Songs", "Scotland Rock" ו-"UK Singles" וכן הופיע בסרט הקולנוע "אקסית במצור". ב-10 באוקטובר 2008, הלקה הופיעה כחלק מקידום האלבום בתוכנית האירוח "Later... with Jools Holland" של תאגיד השידור הציבורי הבריטי "BBC", באותו פרק בו הופיעו גם הלהקה "Coldplay" והזמרים סיה, גלן קמפבל, איימי לאוור, ג'ון מלנקמפ ומיק פליטווד. ב-30 ביולי 2009, הלהקה הופיעה עבור קידום האלבום גם בתוכנית האירוח הלילית של דייוויד לטרמן בערוץ האמריקאי הפופולרי "CBS". לאחר מכן, הלהקה יצאה לסיבוב הופעות בכמה פסטיבלי מוזיקה: "Lollapalooza", ‏"Outside Lands" ו-"Bonnaroo". באמצע 2009, הלהקה הקליטה מחדש את השיר "Back Against the Wall" מתוך אלבום הבכורה והוציאה אותו כסינגל. שחרור זה היה מוצלח למדי, עם מכירות ברמת זהב והגעה ראשונה של הלהקה אל המקום הראשון במצעד מוזיקלי (מצעד השירים האלטרנטיביים של "Billboard"). ב-5 בינואר 2023, מאט נעצר בניו יורק באשמת אחזקה ללא רישיון של נשק חם. אחד מעובדי בית המלון בו מאט שהה ראה אותו נכנס עם אקדח לשירותים במבואת המלון והתקשר ל־מוקד החירום, והמשטרה מצאה בחדר של מאט שני אקדחים מסוג זיג זאואר וסמית' אנד וסון טעונים. ביוני, מאט חתם על הסדר טיעון שמחקה את האישומים הפליליים נגדו בתנאי שהוא לא ייתפס מבצע עבירה נוספת בטווח זמן של שנה. לאחר חמש שנים ללא שחרור מוזיקה חדשה, ב-19 בינואר 2024 הלהקה הוציאה את הסינגל "Neon Pill". כחודש לאחר מכן, ב-29 בפברואר, הלהקה הוציאה סינגל נוסף, "Out Loud", יחד עם ההכרזה על אלבום אולפן חדש, Neon Pill. ב-17 במאי 2024 הוציאה הלהקה את האלבום. האלבום הגיע למקום ה-57 במצעד בילבורד 200. בספטמבר 2024 פורסם כי הלהקה תפתח את כל ההופעות בסיבוב הופעות בצפון אמריקה של להקת אואזיס. חברי הלהקה בהווה מאט שולץ – סולן וגיטריסט (2006–הווה). בראד שולץ – גיטריסט וקלידן (2006–הווה). דניאל טיכנור – באסיסט וקולות רקע (2006–הווה). ג'ארד צ'מפיון – מתופף ושאר כלי הקשה (2006–הווה). ניק בוקרת' – גיטריסט, קלידן וקולות רקע (2017–הווה). מתן מינסטר – קלידן, גיטריסט וקולות רקע (2017–הווה). חברי להקה לשעבר לינקולן פאריש – גיטריסט וקלידן (2006–2013) 2008 - "Cage The Elephant" 2011 - "Thank you, Happy Birthday" 2013 - "Melophobia" 2015 - "Tell Me I'm Pretty" 2019 - "Social Cues" 2024 - "Neon Pill" 2012 - "Live from the Vic in Chicago" 2017 - "Unpeeled" 2010 - "Live at Grimey's" 2014 - "Deep Hands: Live Session" מדיה וקבצים בנושא Cage The Elephant בוויקישיתוף אתר האינטרנט הרשמי של Cage The Elephant Cage The Elephant, ברשת החברתית פייסבוק Cage The Elephant, ברשת החברתית אקס (טוויטר) Cage The Elephant, ברשת החברתית אינסטגרם Cage The Elephant, סרטונים בערוץ היוטיוב Cage The Elephant, במסד הנתונים הקולנועיים IMDb (באנגלית) Cage The Elephant, באתר אפל מיוזיק (באנגלית) Cage The Elephant, באתר ספוטיפיי Cage The Elephant, באתר סאונדקלאוד (באנגלית) Cage The Elephant, באתר Last.fm (באנגלית) Cage The Elephant, באתר AllMusic (באנגלית) Cage The Elephant, באתר MusicBrainz (באנגלית) Cage The Elephant, באתר דיזר Cage The Elephant, באתר Yandex.Music (ברוסית) Cage The Elephant, באתר Discogs (באנגלית) Cage The Elephant, באתר Songkick (באנגלית) Cage The Elephant, באתר Genius Cage The Elephant, באתר SecondHandSongs Cage The Elephant, באתר בילבורד (באנגלית) Christine Chung, ‏Matt Shultz, Cage the Elephant Singer, Arrested on Weapons Charges, ‏New York Times, ‏8 בינואר 2023 David Marchese, ‏Why They're Called… Cage the Elephant, ‏Spin, ‏6 ביולי 2010 Cage the Elephant Clears Up Hippie Commune Rumors, ‏BlackBook Magazine, ‏30 באפריל 2009 Cage the Elephant Chart History (Canada Rock), ‏Billboard Cage the Elephant Chart History (Hot Rock & Alternative Songs), ‏‏Billboard Official Scottish Singles Sales Chart Top 100, ‏Official Charts Company Official Singles Chart Top 100, ‏Official Charts Company Later... with Jools Holland: Series 33, Episode 4, ‏BBC Daniel Kreps, ‏Breaking: Cage the Elephant, ‏Rolling Stone, ‏19 באוגוסט 2009 Late Show with David Letterman: Season 16, Episode 186, ‏IMDb American single certifications – Cage the Elephant – Back Against the Wall, ‏Recording Industry Association of America "Back Against the Wall" - Cage the Elephant‎, ‏Billboard Ethan Shanfeld, ‏Cage the Elephant Singer Matt Shultz Arrested for Gun Possession in New York, ‏Variety, ‏6 בינואר 2023 Tomás Mier, ‏Cage The Elephant's Matt Shultz Arrested for Gun Possession, ‏Rolling Stone, ‏6 בינואר 2023 Tomás Mier, ‏Cage the Elephant's Matt Shultz Avoids Jail Time With Gun Charge Plea Deal, ‏Rolling Stone, ‏2 ביוני 2023 Jo Vito, ‏Cage the Elephant Release Comeback Single "Neon Pill"‎, ‏Consequence, ‏19 בינואר 2024 Tyler Damara Kelly, ‏Cage The Elephant announce their forthcoming sixth studio album, Neon Pill, ‏The Line of Best Fit, ‏29 בפברואר 2024 Kelly Scanlon, ‏Cage The Elephant announce new album ‘Neon Pill’‎, ‏Far Out, ‏29 בפברואר 2024 Billboard 200™, בילבורד, ‏1 ביוני 2024 Ethan Shanfeld,Ellise Shafer, Oasis Announces North American Tour Dates, Variety, ‏2024-09-30 (באנגלית אמריקאית)